
	Име и презиме, односно назив организације и институције : Викторија Мандић

Контакт телефон: 063/587-345

Е-пошта: viktorija.mandic@gmail.com

Назив закона на који упућујете предлоге, примедбе и сугестије: Нацрт закона о изменама и допунама Законао основама система образовања и васпитања

Датум: 05.08.2026.





1. Општи коментари и сугестије у односу на Нацрт закона као целину 
	
Измене које се односе на помоћника директора су биле неопходне и потребно је да и помоћник има положен испит за лиценцу, тј. Да испуњава услове као и директор установе.

Измене у броју чланова Савета родитеља доводе до мишљења да се смањује учешће родитеља у образовно-васпитном раду и непотребно је мењати овај члан.

Поступак покретања, вођење, изрицање решења и све остало везано за васпитно-дисциплинки поступак ученика је и претходно било јасно и сада није много тога измењано  а непотребно је. Оно што је неопходно је увођење мера, начина на усаглашавања аката спољне мреже заштите како би ове одредбе Закона боље функционисале.

Преузимање запослених са пуном нормом и на неодређено време а који нису на листи треба другачије формулисати –појаснити.

Одговорност директора нагласити!

Измене у вези суспензија лиценце нису утемељене у Закону, дају могућност самовоље, мобинга директора над запосленима.... Директор није издао лиценцу да би давао предлог за суспензију а прескаче се дисциплински поступак... 









2. Конкретан део Нацрта закона чију измену предлажете и Ваш предлог за измену
1. Предложени члан 120. став 1.  да  гласи '' Установа има саветодавни орган – Савет родитеља'', став 2. Да се не мења и да остане како је претходно регулисано - да свако одељење има свог представника.
Образложење: Предложена измена прва два става члана 120. Доводи у питање функционисање установе ради немогућности информисања свих родитеља/других законских заступника по свим одељењима о информацијама које су од значаја за рад установе, која су јавна, обавезно доступна свим родитељима. Немогуће је у средњој стручној школи са више подручја рада и са свим различитим образовним профилима, утврдиту начин предлагања чланова за Савет родитеља.
 
2. У члану 129. Став 2. Помоћник директора поред положеног испита за лиценцу уместо 5 да има 8 ( осам) година радног стажа у установи. 
Образложење: за послове које обавља помоћник директора потребно је да буде распоређено лице које испуњава исте услове као и директор установе.

3. У члану 133. Став 3. Потребно је додати и сагласност запосленог секретара који би био распоређен у другу установу као допуснки рад.
Образложење: Закон о раду и ЗОСОВ су прецизни у погледу осамчасовног радног времена, те сваки додатни рад ( прековремени или допунски) би морао бити уз сагласност запосленог без обзира на плаћање.

4. У члану 133. Треба додати став 4. који би гласио: „ АКО ШКОЛА НЕ МОЖЕ ДА ОБЕЗБЕДИ СТРУЧНО ЛИЦЕ НА ПОСЛОВИМА Референта за правне, кадровске и административне послове, уколико на истог има право у складу са Правилником о критеријумима и стандардима за финансирање установа основног и/или средњег образовања, У ПЕРИОДУ ОДСУСТВОВАЊА АНГАЖОВАНОГ ЛИЦА ПОСЕБНИМ РЕШЕЊЕМ МОЖЕ ДА РАСПОРЕДИ ДО ШЕСТ ЧАСОВА РАДА НЕДЕЉНО СЕКРЕТАРУ уз његову сагласност, НАЈДУЖЕ ДО КРАЈА ШКОЛСКЕ ГОДИНЕ И ОВАЈ РАД СЕ СМАТРА ПРЕКОВРЕМЕНИМ РАДОМ. „
И став 5. ''НАКНАДА ЗА РАД СЕКРЕТАРА ШКОЛЕ ИЗ СТАВА 4. ОВОГ ЧЛАНА ИСПЛАЋУЈЕ СЕ НА ОСНОВУ МЕСЕЧНОГ ИЗВЕШТАЈА СЕКРЕТАР ШКОЛЕ.''
Образложење: Послове које по Каталогу радних места треба да обавља Референт за правне, кадровске и административне послове су обимни послови у случајевима када установа има право на запосленог на овом радном месту  и у недостатку кадрова, као и код стручног сарадника могао би се узети реципроцитет и дати право секретару да ове послове обавља као прековремени рад уз његову сагласност.

5. Члан 142. Став 5.  Којим актом ће високошколска установа бити у обавези да испоштује наведени став?

6. Члан 149. Став 2. тачка 3. након тачке додати '' а након спроведеног дисциплинског поступка у складу са чланом 165. Закона.''

Образложење: За сваку тежу повреду радних обавеза и/или повреду забране води се дисциплински поступак који је прописан и овим Законом и Законом о раду. Након спроведеног поступка и донете коначне одлуке/решења, уколико запослени наставник и даље не оставрује образовно-васпитни рад, предлог за суспензију може да се достави Министарству на разматрање.

7. У члану 149А став 1. тачка 1. Додати да се ради о пословима који су прописани чл.133. Закона, додати и писано упозорење директора и спроведен дисциплински поступак . 
Предлог је да ова тачка гласи: „УКОЛИКО НЕ ИЗВРШАВА, ОДНОСНО НЕСАВЕСНО, НЕБЛАГОВРЕМЕНО ИЛИ НЕМАРНО ИЗВРШАВА ПОСЛОВЕ ИЛИ НАЛОГЕ ДИРЕКТОРА прописане  чл. 133. овог Закона, У ТОКУ РАДА, ни након писаног упозорења директора, ШТО СЕ СМАТРА ТЕЖОМ ПОВРЕДОМ ИЗ ЧЛАНА 164. СТАВ 1. ТАЧКА 15) ОВОГ ЗАКОНА а након спроведеног дисциплинског поступка у складу са чланом 165. Закона.“ 
Образложење:  У члану 149. Став 2 додата је тачка 3. У којој се наводи писано упозорење директора за суспензију лиценце наставнику, васпитачу и стручном сараднику уколико не оставрује образовно-васпитни рад – реципроцитетом то би требало да стоји и код секретара установе. 
Битно је напоменути и да послове или налоге директора које секретар не извршава – не могу бити већи од оних прописаних чл.133. закона. 
За сваку тежу повреду радних обавеза и/или повреду забране води се дисциплински поступак који је прописан и овим Законом и Законом о раду. Након спроведеног поступка и донете коначне одлуке/решења, уколико запослени секретар и даље не извршава послове наведене у чл.133.овог Закона, предлог за суспензију може да се достави Министарству на разматрање.

8.  У члану 160. Став 8. И 9. Потребно је додати и сагласност запосленог стручног сарадника који би радио прековремено и био распоређен у другу установу као допунски рад.
Образложење: Закон о раду и ЗОСОВ су прецизни у погледу осамчасовног радног времена, те сваки додатни рад ( прековремени или допунски) би морао бити уз сагласност запосленог без обзира на плаћање.

9. У члану 66. Прописано је да је установа дужна да усагласи своја општа акта са овим законом у року од шест месеци – предлог је да буде годину дана.
Образложење: У чл.65. је наведено да ће подзаконски акти бити донети у року од годину дана а свакако до усаглашавања општих аката установе са изменама Закона у истима се поштују искључиво они који нису у супротности са важећим Законом- те ради економичности или да се подзаконкси акти донесу у краћем року или да се продужи рок за усаглашавање.





3. Образложење упућеног предлога за измену Нацрта закона



Након дугогодишњег рада у школи, сматрала сам да треба да се огласим и предложим измене које сам навела за које се надам да ће неко прочитати и уважити. Испод сваког члана сам навела образложење за наведени предлог.


Срдачан поздрав,
Викторија Мандић











	





